
PLEC DE CLÀUSULES TÈCNIQUES PARTICULARS PER A LA REALITZACIÓ DEL FESTIVAL CRAFTS NOW
OBJECTE DE LA LICITACIÓ:
La present convocatòria té per objecte la contractació d’una empresa per a les tasques de conceptualització, disseny, producció i realització del Festival Crafts NOW en la seva edició de 2025. 
El Festival Crafts NOW ha de contemporaneïtzar el món de l’artesania a través de la integració de noves portes d’entrada i la fusió amb altres categories com l’art, la cultura, la gastronomia, la música o l’entreteniment.  A més a més, ha de connectar l’artesania amb les tendències joves, crear coneixement del món artesà, formació i sentiment de pertinença amb un embolcall divertit i fresc. 
L’objecte del contracte és traslladar l’univers de l’artesania als més joves a través d’una experiència divertida, sensorial, formativa i fresca que serveixi per apropar el CCAM a les noves generacions, despertar la curiositat pels oficis artesans i atraure i connectar als joves creatius de Catalunya; creant una línia de continguts que incloguin, per exemple, des de conferències i taules rodones, fins a tallers, exposicions interactives, instal·lacions artístiques, performances i espectacles que van més enllà de la música i que exploren noves formes d'expressió artística. Caldrà interseccionar l’experiència amb altres disciplines que ens apropin a nous públics i col·lectius joves.
El projecte s’integra en el Programa Talent Jove de l’Àrea d’Artesania del CCAM. Aquest programa va néixer a finals de l’any 2018, després de detectar una desconnexió creixent entre les noves generacions i el món de l’artesania. Diversos factors, com els canvis socioeconòmics, l'impacte de les noves tecnologies i, especialment, la discontinuïtat en el relleu generacional, feien que molts joves no se sentissin identificats amb el concepte d’artesania. L'objectiu del Programa Talent Jove és innovar en la modernització i la percepció de l'artesania entre les noves generacions, fent-la més atractiva mitjançant l'ús de  tècniques, noves tecnologies (inclosa la IA), estratègies de màrqueting innovadores i productes que ressonin amb els seus valors i estils de vida actuals. A més, es pretén augmentar l'interès actiu dels joves en l'artesania, educant-los sobre tècniques artesanals, promovent la creativitat i fomentant la seva participació en tallers i espais de creació on puguin aprendre, compartir i col·laborar en projectes artesanals. 
El festival ha de fusionar la tradició artesanal amb les tendències i preferències de les noves generacions, amb el seu llenguatge i en línia amb els seus moments vitals. És un projecte de traducció del pensament i les tècniques artesanes actuals. Es vol crear una trobada física, un festival per a les noves generacions, sense oblidar la connexió amb el sector artesà consolidat i sènior. 
D’acord amb les característiques específiques i les necessitats administratives d’aquest contracte, es creu necessari la contractació d’una empresa especialitzada en el desenvolupament de serveis i gestió en l’àmbit de creació de festivals, certàmens i altres esdeveniments culturals adreçats a noves generacions, i amb capacitat per reivindicar l’artesania en un marc d’innovació, disseny i contemporaneïtat a través de diverses accions. Una empresa que hagi participat en esdeveniments de rellevància en aquest tipus de format i sobretot entesa en l’artesania, amb un ampli coneixement de tots els interlocutors que envolten aquest tipus d’esdeveniments. 

JUSTIFICACIÓ DE L’ACTUACIÓ
El Consorci de Comerç, Artesania i Moda de Catalunya (CCAM) té com a finalitat general la promoció i l'impuls del sector comercial, l'artesanal i el suport a la moda catalana, amb l'objectiu de fomentar la competitivitat i la qualitat d'aquests sectors, en l'àmbit nacional i internacional.
Més concretament, el CCAM vol fomentar la imatge i el prestigi social de l’artesania catalana, difondre-la i preservar-ne el valor patrimonial, millorar-ne la competitivitat i augmentar-ne la presència internacional i digital, mitjançant actuacions de promoció comercial, cultural, formativa i divulgativa. 
Una d’aquestes accions és el Programa Talent Jove, amb la mirada posada en un futur on la tradició i la innovació van plegades de la mà. Cada pas endavant és un nou impuls perquè l’artesania catalana es mantingui viva i vibrant, apropant-la a les noves generacions i assegurant la seva continuïtat en un món canviant. 
Els espais dedicats als oficis s’estan sotmetent a una renovació important en aquests darrers anys, gràcies al fet que un creixent de nombre d'artistes, makers i aficionats joves han començat a mostrar i compartir globalment la seva empenta creativa mitjançant canals com: YouTube, Instagram i TikTok. 
D’aquesta forma s’aconsegueix captar l'atenció de les noves generacions (Z i Alfa) i augmentar de forma imprevista l’interès per l’artesania en els més joves.
L’any 2023 el sector artesanal català estava integrat per 9.392 empreses que ocupaven 11.459 persones amb una mitjana d’edat elevada. Aquesta gran atomització i envelliment del sector fa necessari que des del CCAM es duguin a terme accions de suport a les comunitats més joves interessades per l’artesania, l’intercanvi de coneixement i  la innovació.
El festival Crafts NOW vol ser el punt de trobada per oferir als joves artesans una oportunitat per desenvolupar la seva creativitat, aprendre tècniques i tocar materials vinculats al món de les artesanies, treballar conjuntament amb nous talents, amateurs i professionals, participar en debats crítics sobre art i artesania, connectar i compartir vivències amb altres persones de la seva generació.
Crafts NOW és, sobretot, un espai de trobada, comunicació i intercanvi de coneixement de la innovació en l’artesania. Amb aquesta finalitat caldrà treballar unes estructures que donin sortida a totes aquestes necessitats que ens faran connectar amb les noves generacions de talents.

2 EXPERIÈNCIA PRÈVIA
L’artesania és. L’artesania existeix. L’artesania canvia. Crafts NOW va néixer de la necessitat de reflexió per part del col·lectiu artesanal. El projecte va celebrar la seva primera edició l’any 2019, motivada per la necessitat d’actualitzar conceptes, acostar-se al públic jove, i retrobar l'encreuament interdisciplinari entre art, artesania, innovació i contemporaneïtat. Les quatre edicions de Crafts NOW s’han dut a terme amb la curadoria i col·laboració de l’A-FAD (Associació d’Artistes i Artesans del FAD).
Crafts NOW I (2019): la professionalització de la innovació artesanal
L’activitat va constar d’una jornada de conferències i una mostra d’innovació pel que fa als processos, les eines i els materials. La sessió va comptar amb 150 assistents, complint l’aforament màxim de la sala on es va celebrar. La jornada es va dividir en tres blocs: Crafts NET va ser el tret de sortida amb un esmorzar de networking entre les persones assistents; Crafts PRO, van ser les tres conferències de professionals del sector, exemplificant casos d’èxit en la comercialització i pràctica artesana contemporània; Crafts IN, va ser una mostra organitzada en horari de tarda en què nou joves talents varen donar a conèixer  diverses aplicacions i innovacions alternatives en eines, materials i processos relacionats amb l’ofici i l’artesania.
Crafts NOW II (2020): sostenibilitat i coneixement compartit
La segona edició de l’activitat, emmarcada en un context de pandèmia mundial, es va dur a terme en un format en línia el mes de novembre de 2020. Va coincidir amb la celebració de la Barcelona Design Week, essent la segona activitat més visitada de la setmana pel que fa a visites en directe i en diferit. La jornada es va retransmetre en directe amb traducció simultània en català, castellà i anglès. A les jornades en directe hi van participar dos ponents professionals internacionals (d’Itàlia i d’Anglaterra) i una estudiant barcelonina, van impartir tres conferències i una taula rodona final en la qual es va parlar de la compartició de coneixement de la pràctica artesana local en l'àmbit global (solucions locals per a problemes globals), amb una aplicació pràctica en el procés de reutilització i transformació del plàstic.
Més informació: https://ccam.gencat.cat/ca/arees_actuacio/artesania/talent_jove/crafts_now_2020/
Crafts NOW III (2021): l’artesania dins els processos de disseny
La tercera edició de l’activitat es va celebrar el mes de novembre de 2021 en un format híbrid: “streaming” en directe i de manera presencial a la seu d’Artesania Catalunya. L’activitat va comptar amb una gran acollida de públic, havent de restringir el nombre de persones assistents segons els protocols sanitaris establerts. La jornada va comptar amb la participació de tres professionals del disseny que apliquen processos artesanals dins la mateixa conceptualització i disseny dels seus productes. Les seves conferències van anar seguides d’una taula rodona i una exposició efímera on les persones assistents van poder veure de prop la innovació i el treball artesanal de les peces explicades. En aquesta ocasió s’hi va sumar de nou l’esmorzar de networking entre el públic amb l’objectiu de recuperar el contacte presencial i humà de la primera edició que va tenir tan bona rebuda.
Més informació: https://ccam.gencat.cat/ca/arees_actuacio/artesania/talent_jove/crafts_now_2021/
Crafts NOW IV (2023): marc conceptual
En línia amb les anteriors edicions, Crafts NOW busca ser inspiracional, dotar d’eines a les persones assistents amb casos d’èxit, així com transmetre la necessitat de la innovació i la reflexió en el sector de la creació artesanal. Les propostes varen anar dirigides en tres línies principals, entrellaçades entre si per tal d’aportar continguts i reflexions conjuntes:
1a línia. La innovació en materials i processos
Aquest era un aspecte clau dins la jornada, però també en el si de la pràctica artesana. Després de tres edicions celebrades al voltant d’aquest tema, era necessari mantenir-lo amb un protagonisme rellevant per tal de seguir fent pedagogia, donant eines i explicant casos d’èxit en què la innovació, l’experimentació i les noves formes d’acostar-se als problemes professionals són vitals per a créixer, però alhora aconseguir nous resultats. Es va detectar una certa reticència en una part del sector artesanal més tradicional a l’adopció de la innovació, per això calia seguir incidint en aquest aspecte fins que sigui una incorporació orgànica i una necessitat de creixement.
Concretament, es va tractar la innovació a través de conferències i demostracions pràctiques dutes a terme per professionals que innoven i presenten noves maneres d’enfocar la creació artesanal, amb casos nacionals però també internacionals.
2a línia. La comunitat, artesania social
El treball artesanal es percep com una creació individual que té un impacte reduït en l’individu. Es volia reflexionar-hi aportant exemples d’èxit en què, a partir de l’artesania contemporània, es pot treballar en i per a la comunitat. L’aspecte social dins el fer dels oficis és clau per tirar endavant projectes que de manera individual serien massa costosos o impossibles d’assumir, però col·lectivament es pot treballar per a millorar la vida de les persones.
Aquest aspecte es va treballar a partir de les ponències i casos professionals aplicables de persones creatives que creen projectes en comunitat.
3a línia. Gènere en l’artesania
Com afronten les dones el treball en aquells oficis més tradicionalment masculinitzats? Es va tractar les relacions històriques, el reconeixement de les creadores, d’artesanes i vincles que tenen amb les noves tecnologies. El prestigi social de l’ofici i de la creació relacionada amb el gènere.
A les jornades es va indagar en el tema amb un panell de ponències ofertes per dones i amb una conferència específicament centrada en la professionalització de la dona en l’era de la digitalització dins els sectors creatius.

Més informació: https://ccam.gencat.cat/ca/arees_actuacio/artesania/talent_jove/crafts_now_2023/

3 DESCRIPCIÓ DELS OBJECTIUS CRAFTS NOW
OBJECTIU GENERAL Traslladar l’univers de l’artesania als joves a través d’una experiència divertida, sensorial, formativa i fresca, que serveixi per apropar el CCAM a les noves generacions, despertar la curiositat de l’ofici d’artesà i atraure i connectar als joves creatius de Catalunya. 
TARGET Reforçar la relació amb artesans actuals i futurs, connectar amb estudiants i escoles, i també atraure l’atenció de joves curiosos, creatius i emprenedors. 
ESTRATÈGIA - Crear un festival presencial d’artesania de 2-4 dies a través d’un line up d’activitats que ofereixin tota mena de propostes als i les visitants, tant des d’un enfocament lúdic, experimental i cultural, com des d’un enfocament formatiu i professional.
OBJECTIUS ESPECÍFICS
a) Identificar i potenciar la col·laboració entre artesania i les escoles d’art i disseny públiques i privades, festivals de música, art, tecnologia, entre d’altres.
b) Cercar i Incrementar la visibilitat i el prestigi del sector jove artesanal de Catalunya.
c) Detectar les necessitats d’aquests joves per al foment de futures col·laboracions amb diverses disciplines.
d) Fer valdre la nova artesania entre el públic general. Promoure la figura i l’estatus dels joves artesans com succeeix en els sectors de la gastronomia, el disseny i l’arquitectura, entre d’altres.
e) Potenciar el talent emergent i facilitar el relleu generacional en el sector artesanal. 

4 ABAST DEL PROJECTE
L’empresa adjudicatària es farà càrrec de tots els recursos tècnics i dels recursos humans necessaris per a la realització del contracte, així com de les infraestructures informàtiques i TIC, tant de programari com dels equips i professionals necessaris per a la realització de les propostes d’accions que executin les necessitats següents: 
· Sistema de producció integral de les diverses accions del festival 2025
· Disseny de les accions que formin part del Festival Crafts NOW 2025.
Project Management: personal encarregat de la coordinació del projecte d’acord amb el compliment dels objectius projectuals des de la conceptualització inicial fins al tancament econòmic i avaluació; contacte amb els ponents, talleristes o similars, i coordinació de les diferents accions amb els responsables de l’espai on s’executaran les accions; seguiment i direcció del personal a càrrec de les diferents tasques de producció, comunicació i administració vinculades al projecte.
· Suport en la producció: personal encarregat de donar suport al desenvolupament de tasques de producció tècnica derivades específicament de l’esdeveniment en relació amb l’espai, necessitats específiques dels ponents i talleristes amb relació a l’espai, serveis tècnics i personals. 
· Personal de Gestió de Públics: personal encarregat del control d’accés i direcció del públic dins l’espai.  
· Infraestructura de l’espai i infraestructura tècnica de l’espai on es duran a terme les accions (auditori, aules, foyer). 
· Extres imputats relatius a l’espai com serveis de neteja, entre altres.
· Comunicació: personal dedicat a les tasques de suport a la comunicació, difusió i premsa en coordinació amb els equips corresponents específics de cada entitat. 
· Honoraris ponents, talleristes i conductor o conductora de l’acte.
· Implementació d’un sistema de control d’entrades i aforament (exemple: Eventbrite). 
· Cerca de joves comunitats, prescriptors, entitats i influenciadors, amb el material següent:
· Creació d’una base de dades completa per identificar noves comunitats vinculades a l’artesania, com a factor diferencial i competitiu per a futures accions de promoció del talent emergent. Amb la corresponent autorització de cessió de dades per al CCAM (PDF d’evidències).
· Creació d’un arxiu Excel amb les dades correctament emplenades de les joves comunitats, prescriptors, entitats i influenciadors: nom, cognoms (els dos), empresa, càrrec, correu electrònic en actiu, mòbil i observacions. Amb la corresponent autorització de cessió de dades per al CCAM (PDF d’evidències).
* La responsable del projecte participarà en tot moment en aquestes reunions.
· Cerca i contractació d’espais per a la realització del festival. Mínim 3 propostes.
· Producció de l’espai on tindrà lloc l’esdeveniment Festival Crafts NOW. 
· Disseny i totes les peces gràfiques necessàries per a diversos canals de comunicació. Ha de ser una imatge suggerent i ha d'estar connectada amb un imaginari aspiracional i fresca, que incorpori una direcció d’art molt cuidada.
· Disseny i producció de la senyalització interna i externa necessària d’acord amb la imatge gràfica del Crafts NOW, tenint en compte les pautes de disseny que venen marcades de la darrera edició. Introducció de senyalística sostenible com, per exemple, feta amb biomaterials.
· Desenvolupament de l’aplicació de la imatge gràfica del Crafts NOW als elements físics i digitals, així com la coordinació del muntatge i desmuntatge d'elements gràfics i suports institucionals.
· Producció i contractació dels elements necessaris per a la correcta recepció i acreditació dels assistents al Crafts NOW.
· Tramitació dels permisos necessaris per al muntatge dels elements materials.
· Creació dels continguts audiovisuals que s’hi hagin de presentar.
· En cas que els esdeveniments del Crafts NOW comportin exposició de peces, demostracions i tallers, el contracte inclou el transport d’aquestes, la càrrega i descàrrega corresponent, això com altres elements necessaris i la contractació de les assegurances que corresponguin.
· Contractació, coordinació i gestió de l’ambientació sonora i lumínica de l’espai, si s’escau per xerrades, taules rodones, col·loquis i exposicions, demostracions, tallers... Així com de les estructures i equips necessaris per a la realització i edició d’aquestes actuacions.
· Organització i contractació del càtering, si s’escau.
· Pla de patrocini per a patrocinis en espècies, amb desglossament d’aportacions de producte. L’empresa adjudicatària haurà de validar prèviament amb la direcció del CCAM tant el pla de patrocini com les marques a les quals contactarà prèviament a l’enviament de qualsevol comunicació o negociació. La captació de patrocinis en espècies no comportarà en cap cas el dret de l’adjudicatari a rebre contraprestacions per la seva captació; el seu benefici rau en el fet, si escau, de beneficiar-se de l’estalvi derivat d’aconseguir de manera gratuïta la cessió d’un espai o altres elements físics. 
· Cerca i materialització de sinergies entre l’esdeveniment i altres esdeveniments, similars o no, per tal d’incrementar-ne l’impacte i resultats.
· Cerca i materialització de sinergies entre entitats, associacions, departaments, entre d’altres, que es puguin vincular al festival per millorar-ne la col·laboració.
· Proposta i contractació dels continguts audiovisuals. L’empresa ha de presentar una proposta clara sobre les propostes audiovisuals que planteja, tant pel que fa a la gravació de peces audiovisuals com de fotografia. La proposta haurà d’especificar: formats, els continguts que es proposen fotografiar i filmar, número aproximat i temps màxim de lliurament del material, així com:
· Cobertura audiovisual, edició i distribució dels vídeos. Subtítols a tres idiomes  i arxius SRT. 
· Tots els documents, informacions i contingut que calgui publicar i difondre hauran d’estar corregits  i traduïts a tres idiomes si s’escau, per una empresa de traducció.
· Treballs d’infraestructura informàtica 
· Contractació, subministrament i instal·lació de l'equip de treball de streaming, en cas que sigui necessari.
· Caldrà realitzar-ne la configuració, instal·lació i suport del programari, així com el monitoratge del servei, controlant la qualitat d’entrada i sortida del senyal de vídeo i àudio durant tot l’esdeveniment. També l’adaptació de la connectivitat per als diferents canals d’emissió (YouTube, Instagram Live, web CCAM).
· Tancament i avaluació de l’esdeveniment: presentació d’informes i mètriques.
· Agència de comunicació de generació Z i Alfa: les relacions públiques i el protocol que siguin necessàries per a la bona consecució de l’edició amb la presentació d’un cronograma que inclogui el detall de les diferents fases de la preparació de l’esdeveniment, en col·laboració amb les àrees corresponents del Departament d’Empresa i Treball i el CCAM.
· Suggeriment i selecció d’almenys de 6 a 8 joves influenciadors especialitzats en noves generacions que hauran de ser convidats, prèvia autorització del Departament d’Empresa i Treball, i prescriptors dels diferents mitjans de comunicació. Així com mitjans de premsa en la mateixa línia d’actuació.
· La coordinació i la gestió de les relacions amb els influenciadors i la premsa nacional i estatal i internacional si es dona el cas, amb èmfasi en la premsa especialitzada en noves generacions.
· La redacció de copys i propostes de notes de premsa i altres materials de comunicació. 
· Assistència als influenciadors i periodistes durant els dies previs a l’esdeveniment, durant i post esdeveniment, tant en línia com fora de línia.
· Personal de relacions públiques per als esdeveniments i recepció i coordinació dels convidats (protocol, Vips, influenciadors, entre d’altres).
· Proposta de l’estratègia de Comunicació per a la difusió del Crafts NOW. Objectius, resultats proposats i planificació per assolir-los.
· Informe final. Conclusions
· Revisió de la metodologia utilitzada.
· Recull de la informació quantitativa i qualitativa.
· Consecució dels indicadors, amb especial interès: les visites i l’engagement aconseguit a xarxes socials.
· Recopilació d’inputs més destacats.
· Recull d’eines emprades per a l'avaluació (models d’enquestes, algoritmes i entrevistes).
· Recomanacions de millora per futures edicions.
· Suggeriments d’oportunitats detectades.
· Recomanacions per comunicació i difusió.
· Anàlisi d’impacte d’indicadors claus.
· Materials de difusió
· Creació de vídeo del making of i/o del desenvolupament de les diferents accions, i protocol de difusió d’aquests materials.
5 CONTINGUT DE LES PROPOSTES
L’empresa licitadora haurà de presentar un dossier amb la següent documentació: 
· Estructura proposada per al projecte, que integrarà:
· La conceptualització i l’orientació que es preveu donar.
· La planificació de les accions que es proposa desenvolupar durant els dies del festival, inclòs un cronograma i “timing” per al desenvolupament de les actuacions.
· El contingut previst per a cadascuna de les accions que integrin el festival.
· L’enfocament previ i l’estil conductiu de la proposta.
· Els recursos disponibles, tant materials com humans.
· Currículum de l’equip tècnic i esment de potencials col·laboracions externes.
· Possibles subcontractacions de serveis.
· Contractació d’una assegurança de responsabilitat civil per dur a terme l’objecte de la present contractació.

6 DISPONIBILITAT
L’empresa contractada haurà de destinar el temps i recursos necessaris per a la correcta prestació dels treballs objecte d’aquest contracte i haurà de tenir disposició de personal suficientment qualificat a temps complert durant els dies del festival. És imprescindible que l’empresa faci un correcte ús de la llengua catalana en totes les comunicacions envers el Crafts NOW. 
7 ORGANITZACIÓ
L’empresa adjudicatària es coordinarà a efectes del correcte desenvolupament del projecte amb l’Àrea d’Artesania del CCAM. El CCAM designa el Cap de l’Àrea d’Artesania del CCAM com a responsable del projecte amb el que es portarà la coordinació directa. A tal efecte es faran les reunions que per ambdues parts es creguin convenients pel satisfactori desenvolupament del projecte, com a mínim una reunió quinzenal de seguiment de les fases d’execució i del compliment del cronograma presentat per l’adjudicatari. L’empresa adjudicatària facilitarà al CCAM qualsevol informació que se li sol·liciti amb relació a l’objecte del contracte en el temps i la forma que s’acordi. El CCAM es reserva el dret de la realització de forma unilateral les accions específiques que cregui oportunes pel millor desenvolupament del Crafts NOW.
9 OBLIGACIONS DE L’EMPRESA ADJUDICATÀRIA
L’empresa contractada respondrà davant del CCAM de la correcta realització de les activitats contractades i de l’aplicació i observació dels deures professionals que li corresponen. 
L’empresa contractada facilitarà al CCAM qualsevol informació que se li sol·liciti amb relació a l’objecte del contracte en el temps i la forma que s’acordi.
L’empresa contractada s’obliga a mantenir la confidencialitat sobre els assumptes que tingui coneixement per raó de la prestació de serveis objecte d’aquest contracte, sense l’autorització expressa i per escrit de l’àrea d’Artesania. Igualment, l’empresa adjudicatària abans de donar sortida a qualsevol material que comporti transmissió d’informació en qualsevol mena de suport (cartells, fulletons, web, entre d’altres), haurà de tenir la prèvia aprovació de la unitat de Comunicació del CCAM i hi hauran de figurar els logotips oficials i institucionals pertinents, que han de seguir i respectar les normes gràfiques establertes al Programa d’Identificació Visual (PIV) que regeixen la identitat corporativa de la Generalitat de Catalunya.
L’empresa adjudicatària cedirà amb caràcter exclusiu al CCAM, tots els drets d’explotació de l’obra, sense límit de temps ni àmbit territorial, d’acord amb la vigent Llei de la Propietat Intel·lectual. La signatura del corresponent contracte suposarà, entre d’altres, la formalització de l’esmentada cessió, i si s’escau, s’obligarà també a obtenir les corresponents autoritzacions i/o cessions de les persones físiques titulars dels drets d’imatge, no podent-ne donar difusió. 

